Diari Oficial de la Generalitat Valenciana


Sumari del DOGV 5544, del 28-06-2007 (2007/7858)

RESOLUCIÓ de 13 de juny de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col?laboració entre la Generalitat, a través de la Conselleria de Benestar Social, i la Universitat Internacional Menéndez Pelayo per a la realització d'activitats formatives relacionades amb el benestar social.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5544

Data del DOGV
:   28-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7858


Data del document
:   13-06-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * cooperació administrativa
    * benestar social
    * universitat

RESOLUCIÓ de 13 de juny de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col'laboració entre la Generalitat, a través de la Conselleria de Benestar Social, i la Universitat Internacional Menéndez Pelayo per a la realització d'activitats formatives relacionades amb el benestar social. [2007/7858]  
Subscrit, després de la tramitació prèvia reglamentària, entre la Generalitat, a través de la conselleria de Benestar Social, i la Universitat Internacional Menéndez Pelayo, el 8 de maig de 2007, un Conveni de col·laboració per a la realització d'activitats formatives relacionades amb el benestar social, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0689/007, i que figura com a annex d'esta resolució.  
València, 13 de juny de 2007.- La directora general de Relacions amb les Corts i Secretariat del Govern: Angélica Such Ronda  
CONVENI DE COL·LABORACIÓ ENTRE LA GENERALITAT, A TRAVÉS DE LA CONSELLERIA DE BENESTAR SOCIAL, I LA UNIVERSITAT INTERNACIONAL MENÉNDEZ PELAYO PER A LA REALITZACIÓ D'ACTIVITATS FORMATIVES RELACIONADES AMB EL BENESTAR SOCIAL  
València, 8 de maig de 2007  
REUNITS   
D'una part, l'Hble. consellera de Benestar Social de la Generalitat, Sra. Alicia de Miguel García, autoritzada per a la firma d'este conveni, per acord del Consell de 27 d'abril de 2007.  
I d'una altra, el Rector Magnífic de la Universitat Internacional Menéndez Pelayo, Sr. Salvador Ordóñez Delgado, en nom i representació d'esta, d'acord amb les atribucions que té conferides pel Reial Decret 331/2002, de 5 d'abril, pel qual s'aprova l'Estatut de l'esmentada Universitat.  
Les parts en la representació que detenten reconeixent-se mútuament la capacitat per a convindre i obligar-se en els termes del present conveni,   
MANIFESTEN  
I. La Constitució Espanyola proclama la garantia d'una convivència democràtica i la col·laboració en l'enfortiment d'unes relacions pacífiques i d'eficaç cooperació entre tots els pobles. Així mateix, propugna la promoció del benestar social i suficiència econòmica dels ciutadans durant la tercera edat.  
II. La Llei 5/1997, de 25 de juny, per la qual es regula el Sistema de Servicis Socials de la Comunitat Valenciana, establix la necessitat d'eliminació de qualsevol causa o situació de marginació o desigualtat social i la millora en la qualitat de vida dels ciutadans.  
III. La Llei 30/1992, de 16 de novembre, de Règim Jurídic de les Administracions Públiques i Procediment Administratiu Comú, regula el marc de col·laboració entre les administracions públiques. Així mateix, la Llei 5/1983, de 30 de desembre de Govern Valencià, el Text Refós de la Llei d'Hisenda Pública Valenciana i el Decret 20/1993, de 8 de febrer, del Govern Valencià constituïxen, en l'àmbit de la Generalitat, el règim jurídic necessari per a materialitzar la dita col·laboració.  
IV. L'estudi i la investigació en benestar social es constituïxen com a eines imprescindibles i d'interés públic per a assegurar una prestació adequada dels servicis socials als ciutadans.  
V. La realització de cursos, seminaris i la promoció de la investigació són fins el compliment dels quals té encomanada la Universitat Internacional Menéndez Pelayo.  
Per tot això acorden subscriure este conveni de col·laboració, d'acord amb les següents  
CLÀUSULES  
Primera. Objecte  
El present conveni té com a objecte establir la col·laboració entre la conselleria de Benestar Social i la Universitat Internacional Menéndez Pelayo, per a promoure el coneixement i la formació en matèries relacionades amb la convivència, la cohesió i el benestar social.  
Segona. Actuacions que cal realitzar  
Les actuacions que s'han de realitzar consistiran en la impartició de dos seminaris en la seu de la Universitat Internacional Menéndez Pelayo de València:  
- Violència contra les dones. Què pot fer el dret?, dirigit per la Sra. Encarnación Fernández Ruiz-Gálvez, professora titular de Filosofia del Dret de la Universitat de València-Estudi General i Sra Ana Paz Garibo Peiró, advocada i professora titular de Filosofia del Dret de la Universitat de València  
- Menors i situacions de risc. Desemparament, violència i addiccions, dirigit per la Sra. Mª Vicenta Mestre Escribá, catedràtica de Psicologia Bàsica, Sra Rosa Moliner, professora de Dret Civil, i Sra. Petra Mª Pérez Alonso-Geta, catedràtica de Teoria de l'Educació, totes elles de la Universitat de València-Estudi General.  
Tercera. Obligacions de l'entitat col·laboradora  
La Universitat Internacional Menéndez Pelayo, es compromet, sense perjuí de qualsevol altra obligació que es derive de la legislació a:  
- Efectuar l'activitat que fonamenta la concessió de la subvenció i acreditar la seua realització, així com el compliment de la resta dels requisits.  
- Fer constar la col·laboració de la conselleria de Benestar Social en qualsevol activitat divulgativa de l'objecte del conveni.  
- Posar a disposició 10 matrícules gratuïtes per a la conselleria de Benestar Social per a l'assistència de les persones que esta tinga a bé designar en cada una de les activitats objecte d'este conveni.  
- Sotmetre's a les actuacions de control financer que corresponen a la Intervenció de la Generalitat en relació amb la subvenció concedida.  
- Comunicar a la conselleria de Benestar Social l'obtenció de subvencions o ajudes concedides per a la mateixa finalitat d'este conveni, que procedisquen de qualsevol administració o ens públic.   
Quarta. Obligacions de la conselleria de Benestar Social  
La Generalitat aportarà a través de la conselleria de Benestar Social, un màxim de VINT-I-QUATRE MIL EUROS (24.000 euros).  
L'aportació anirà a càrrec de l'aplicació pressupostària 06.51.58.6245.983.88.7, codi de línia T5342000 del pressupost de gastos per a l'exercici 2007.  
Els ingressos es realitzaran en el compte corrent número 5057079705 del Banc d'Espanya (Codi de Banc 9000), en l'oficina principal (Codi d'Agència 0001), en el carrer d'Alcalá 50 de Madrid, a nom de la Universitat Internacional Menéndez Pelayo, Secció d'Organismes Autònoms.  
Quinta. Incompatibilitats  
L'import de la subvenció concedida per mitjà del present conveni no podrà superar, en cap cas, aïlladament o en concurrència amb altres ajudes o subvencions d'altres administracions i ens públics o privats, el cost de les activitats que cal que desenrotlle la Universitat Menéndez Pelayo, en relació amb l'objecte d'este Conveni.  
Sexta. Forma de pagament i justificació  
El pagament de la subvenció es farà de la manera següent:  
- 40% a la firma del Conveni, sense que siga necessària la prèvia constitució de fiança.   
- 20% després de l'aportació i la comprovació de la documentació justificativa de l'efectiva i correcta aplicació del 40% lliurat anteriorment.  
- el 40% restant, una vegada es justifique la totalitat dels gastos realitzats i el compliment d'allò conveniat, sempre abans de 15 de novembre de 2007.  
La justificació dels fons lliurats consistirà en la presentació de documents acreditatius del pagament, per part de la Universitat Internacional Menéndez Pelayo, de gastos de naturalesa corrent, generats per la realització de l'objecte del present Conveni.   
Les factures o justificants presentats hauran de ser originals o fotocòpies degudament confrontades i corresponents a activitats realitzades l'any 2007; en el cas de factures, estes es presentaran de conformitat amb el que establix el RD 1496/2003, de 28 de novembre, pel qual es regula el deure d'expedir i entregar factura que incumbix els empresaris i els professionals.  
La justificació haurà de realitzar-se amb anterioritat al dia 15 de novembre de 2007.  
Sèptima. Vigència del conveni  
El període de vigència del present conveni serà des del dia de la seua firma fins al 31 de desembre de 2007.  
Octava. Resolució del conveni  
Constituirà causa de resolució del present conveni, l'incompliment dels compromisos adquirits en este per cada una de les parts; així com les previstes amb caràcter general per la legislació vigent.   
Novena. Interpretació i jurisdicció  
La conselleria de Benestar Social i la Universitat Internacional Menéndez Pelayo, intentaran resoldre de manera amistosa qualsevol dubte o conflicte que puga sorgir en la interpretació i aplicació d'este conveni.  
En cas de discrepàncies, ambdós parts acorden el sotmetiment a l'Orde Jurisdiccional Contenciós Administratiu.  
I en prova de la seua conformitat, les parts firmen el present document en triplicat exemplar al lloc i en la data assenyalats en l'encapçalament.  
La consellera de Benestar Social  
Alicia de Miguel García  
El rector de la Universitat Internacional Menéndez Pelayo  
Salvador Ordóñez Delgado